b'\n_START_ARTICLE_\nAdl\xc3\xa8ne Guedioura\n_START_SECTION_\nSeurajoukkueura\n_START_PARAGRAPH_\nGuedioura vietti uransa alkuvuodet Ranskassa, josta h\xc3\xa4n siirtyi Belgiaan vuonna 2008. Kaudella 2009-2010 Guedioura siirtyi Charleroin joukkueeseen, josta h\xc3\xa4net lainattiin tammikuussa 2010 loppukaudeksi Englannin valioliigassa pelanneeseen Wolverhamptoniin. Kauden p\xc3\xa4\xc3\xa4tytty\xc3\xa4 Guedioura allekirjoitti kolmen vuoden sopimuksen Wolverhamptonin kanssa toukokuussa 2010. H\xc3\xa4n ehti pelata kaudella 2010\xe2\x80\x932011 kuusi ottelua ennen kuin loukkasi s\xc3\xa4\xc3\xa4riluunsa ottelussa Aston Villaa vastaan. Vamma pit\xc3\xa4\xc3\xa4 Guediouran 4-6 kuukautta poissa pelikentilt\xc3\xa4. Kaudella 2011\xe2\x80\x932012 Guedioura pelasi Wolverhamptonissa kymmenen ottelua, kunnes h\xc3\xa4n siirtyi 30. tammikuuta 2012 lainasopimuksella Nottingham Forestiin.\n_START_SECTION_\nMaajoukkueura\n_START_PARAGRAPH_\nRanskassa syntynyt Guedioura on edustanut Algeriaa ensimm\xc3\xa4isen kerran vuonna 2005 tultuaan valituksi Algerian olympiajoukkueeseen._NEWLINE_Sittemmin Guedioura on edustanut Algeriaa my\xc3\xb6s aikuisten tasolla tultuaan valituksi vuoden 2010 MM-kisajoukkueeseen. H\xc3\xa4n pelasi ensimm\xc3\xa4isen ottelunsa Irlantia vastaan 28. toukokuuta 2010. Normaalista keskikent\xc3\xa4n pelipaikasta poiketen h\xc3\xa4n pelasi oikeana laitapuolustajana. Guedioura pelasi my\xc3\xb6s 2010 MM-kisoissa kolmessa ottelussa tullessaan jokakerta vaihdosta kent\xc3\xa4lle._NEWLINE_Guedioura teki maajoukkueuransa ensimm\xc3\xa4isen maalin 3. syyskuuta 2010 vuoden 2012 Afrikan kisojen karsintaottelussa Tansaniaa vastaan._NEWLINE_Guedioura kuului Afrikan-mestaruuden 2019 voittaneeseen joukkueeseen.'